My pa was ’n Afrikaanse Ferreira uit die Tsitsikamma, my ma ’n Afrikaanse Schreuder uit die Swartland en ek is gedoop in ’n Afrikaanse kerk en het my pa se volle name. My ma het kleintyd vir my en my drie susters Afrikaanse stories gelees en ons het as musikale gesin dikwels saam uit die FAK, die Hallelujabundel en die kerk se sangbundel, die Koraalboek, gesing en my ma het ons soggens voor skool wakker gemaak met ’n koppie koffie en die neurie van ’n Hallelujalied. My pa het gereeld vir ons gesin uit die Afrikaanse Bybel gelees en in Afrikaans gebid. En ons het gereeld na die radio geluister – hoofsaaklik Afrikaans, maar ook Engels.
My vrou kom uit ’n Afrikaanse familie en voel soos ek oor Afrikaans. Jy kan sê ek het haar met ’n Afrikaanse hand uitgesoek! Ons twee seuns is as kleuters saans in die bed gesit met ’n Afrikaanse storie of Bybelverhaal, het in Afrikaans skoolgegaan en was op ’n Afrikaanse universiteit soos hul pa en ma. As jong mans in hul twintigs werk albei vandag by finansiële firmas waar hulle hulself effektief in Engels handhaaf, maar hulle bly die Afrikaanse seuns wat ek en my vrou grootgemaak het. Dit was dus nie nodig om hulle na ’n Engelse skool of universiteit te stuur om die sogenaamde “uitdagende” Engelse wêreld van werk te kan hanteer nie.
Vandag werk ek by ’n Afrikaanse organisasie waar ek my lewe toewy aan die bevordering van Afrikaans in meertalige Suid-Afrika. En dis asof ek hierdie hele ding van “Hoekom Afrikaans?” na al die jare van Afrikaanswees nog beter verstaan. Ek verstaan dat sommige mense onseker is oor in watter taal hulle hul kinders moet laat opvoed en laat oplei, want… hulle het dit nog nie met taal uitgemaak nie. Want as jy ’n keuse vir ’n taal/tale maak, is dit eintlik een van die dinge wat jou definieer. Wat sê wie jy is.
Dankie vir die wel-deurdagte skrywe Me Gwen Ngwenya! Verbeteringe in onderwys gaan inderdaad die perde voor die wa span en die die gapinge oorbrug in ons ekonomie. Dit is tyd dat ons langtermyn oplossings implementeer, en n daadwerklike verandering begin sien in ons land. Dankie vir die berig, dit stem ons hoopvol vir die toekoms!
Die staat sal nie rus voordat hulle alles in hulle besit het nie. Ook dit sal nie vir hulle genoeg wees nie.
Wood is op 27 Februarie omstreeks 13:50 voor die De La Salle Holy Cross College-skool doodgeskiet terwyl hy vir sy kinders gewag het. “Na verwagting het die mans hom van die FNB in Randburg agtervolg. Hulle het R40 000 kontant gebuit wat hy onttrek het. Hy is drie keer in sy bolyf en onderlyf geskiet terwyl hulle oor die sak geld geworstel het.